Arne Berggren

Arne Berggren (født 26. oktober 1960 i Oslo) er en norsk forfatter og musiker. Han skriver og regisserer for film, TV og teater.

Biografi 
Berggren er født og oppvokst i Oslo, utdannet innen offentlig rett og markedskommunikasjon. Fra begynnelsen av 1980-årene og til midten av 1990-årene livnærte han seg som musiker i band som blant annet The Tunicates, Lumbago (trommeslager) og Beranek band. Han utgjorde den ene halvparten av duoen Dronning Mauds Land og var produsent, trommeslager og keyboardist på gruppens utgivelser. I 1994 giftet han seg med Ingeborg Magerøy. Sammen har de to barn.

Berggren har skrevet romaner, barne- og ungdomsbøker, og essays. Han debuterte som forfatter i 1991 med Frøken brenner, en novellesamling for ungdom. Året etter fikk han kritikerprisen for romanen Stillemannen - historien om et drap.  Ungdomsbøkene hans er oversatt til dansk, svensk, tysk og nederlandsk. Han har skrevet fem bøker om Aldo Monrad, «tenåringen fra helvete» (Kornetten, Dronningen, Fisken, Meningen med livet og Konfirmanten). Aldo Monrad figurerte også i Aftenposten hver dag som tegneseriestripe. I tillegg er skuespillene hans blitt oppført på scener i Oslo og Bergen, og han har skrevet manus til TV-serier og filmer. 

Arne Berggren var også tilknyttet reklamebransjen en periode gjennom byråer som JBR, Filadelfia og[Grey, og fikk i løpet av kort tid flere priser som tekstforfatter. Han debuterte på scenen med danser/koreograf Sigrid Edvardsson i 2004 og har siden vært stand-up-komiker og spilt småroller i TV-serier. Han har bidratt på manus på TV-serier som Ved kongens bord, Seks som oss, Etaten og Taxi. I 2008 og 2009 var han opphavsmann, koprodusent og hovedforfatter for TV-serien Hvaler på TV 2. Han regisserte også de tre siste episodene i sesong 2 av Hvaler, som ble sendt på TV 2 i 2010. Han er også dramatikeren bak forestillingen Dråpen, en av Riksteatrets største forestillinger noensinne, der han også hadde regi sammen med Sigrid Edvardsson, en forestilling utviklet i samarbeid med Théâtre de la Dame de Coeur, som er verdenskjent for sine Cirque du Soleil-forestillinger i stort format. Dråpen hadde premiere i Kirkenes 9. mars 2009 og turnerte store idrettshaller på 20 steder over hele landet.

Fra januar 2012 til mars 2014 arbeidet Berggren som «showrunner» i TV 2s såpeserie Hotel Cæsar. I 2012 ble dramaserien Dauinger, basert på Berggrens bokserie med samme navn, sendt på NRK.

I september 2016 var han med å starte tv-selskapet Shuuto AS.

Bøker 
 Frøken brenner, 1991
 Stillemannen - historien om et drap, 1992
 Vanessa, 1993
 Instamatic, 1994
 Den ømme morderen, 1994
 Hva avholder nordmenn fra biavl?, 1995
 Kornetten, 1995
 Dronningen, 1996
 Fisken, 1997
 Alt: Seksuelt sammen med Tore Renberg, 1997
 Webers lov, 1998
 Bobben, 1999
 Meningen med livet, 1999
 Stemmer ved Verdens ende, med Gro Dahle og Gerd Brantenberg, 1999
 Bobben igjen, 2001
 Minst, 2002
 Biene, 2003
 Stor gutt, 2003
 Torsketrynet, 2004
 Din første leseløve, med Jon Ewo og Anne B. Ragde, 2004
 Advent, 2004
 Det onde, 2005
 Intens motvilje mot allsang, 2005
 100 års ensomhet. 15 norske skjønnlitterære forfattere om Grunnloven, bidrag, 2005
 Spillet, 2006
 Gutten som hatet fotball, 2007
 Hevnen, 2008
 Konfirmanten, 2009
 Hvor er vinter?, med Alexandra Myotte, 2010
 Aldo Monrad, tegneserier, med Berit Sømme, 2010
 Ferieplageren, 2011
 Dauinger - ute av tiden, 2011
 Dauinger - Rubinen, 2012
 Dauinger - Pakten, 2013
 Dauinger - Døden svarer, 2014

Skuespill 
 Sexy, Oslo Nye Teater, 1998
 Du ser SÅ godt ut, Oslo Nye Teater, 1999
 40, Oslo Nye Teater, 2001 
 En intens motvilje mot allsang, Kulturkirken Jakob/Dansens Hus, (Edvardsson & Berggren), 2004
 Sidespor, (Edvardsson & Berggren), Finse,  2006
 Shukahara, Bergen, 2007
 Snø og ild (musikal, Edvardsson & Berggren), 2007
 Jordens hjerte (Edvardsson & Berggren), 2007
 Dråpen, (Riksteatret, 2009)
 Fersk gjerning, onemanshow/monolog, 2010

Film- og TV-manus 
 Halvveis til himmelen, m/Vetle Lid Larssen, NRK 1994
 Svev, novellefilm, Norsk Film, regi Mona Hoel, 1996
 Weekend, 1998 (sammen med Erik Gustavson)
 Fritt Fram, 1999-2001
 Arvelig belastet, novellefilm, Dinamo/NRK, regi Christian Bryhm, 2003 
 Seks som oss, 30 episoder m Geir Meum Olsen / Per Olav Sørensen, TV 2,  2004-2007
 Ved kongens bord, manusbidrag, 2005.
 Spillet, novellefilm, NRK, 2005
 Etaten, manusbidrag, Monster Media / NRK, 2006.
 Hilde & Brede show 2, tekster, TV 2, (Edvardsson & Berggren), 2007
 Hvaler – sesong 1, TV 2,  2008
 Hvaler – sesong 2, TV 2, 2010
 Taxi manusbidrag, NRK, 2011
 Dauinger manusforfatter, NRK, 2012
 Hotel Cæsar storyline, eksekutiv produsent, TV2 Metronome Spartacus, 2013-2014
 Elven serieskaper, manus, serieskaper, produsent, 2017
   2020

Diskografi

Ungdomsorkesteret
John Kinsella's Lament for Mrs. Mary Moore (1981)

Lumbago
Album
15 klassiske tilfeller av Lumbago (1998)
Singler
Grønt lys/Vann og brød (1983)

The Tunicates
Say a Prayer (1987)
Down from the Wall (1989)
Singler
Steal Me Away/The Killer (1986)
The Tunicates (1986)
Heaven Knows/Outside My Door (1987)
The Dog Barks/The Other Shoe (1989)

Vidar Theisen and the Retrievers
Heavy Metal/The Labrador Mix (1988)

Dronning Mauds Land
Dronning Mauds Land (1990)
Noe som har hendt (1992)
Tiden kler seg naken (1995)
Smelter på tungen (1998)
Singler
Smake/Sov (1990)
Hva nå? (1995)
Pust på meg (1997)

Deltar på
 Beranek: Daylight in the Dark (1986)
 Beat: A Beat Generation (1986)
 Tacoma Bridge: Tacoma Bridge (1994)
 Karussell: Nordmenn er gale (1994)
 Silence Records: Vild i skogen (1995)
 NRK Møre og Romsdal: Spor av ungdom – ung kultur 95 (1995)
 Universal: Nordmenn er gale! (1999)
 Frelsesarmeen: Perleporten (2000)
 Anita Skorgan: Gull (2001)
 Frelsesarmeen: Stolpesko (2002)
 The Aller Værste!: Live 1980 (2007)
 Beranek: Daylight in the Dark/The Red File (2015)
 Raga Rockers-hyllest: Sannhet på boks – en hyllest til Raga Rockers (2015)

Referanser

Eksterne lenker 
 
 
 
 
  Arne Berggren i Norske Dramatikeres Forbund
  Arne Berggren i Aschehoug Forlag
  Arne Berggren i Damm Forlag
  Arne Berggren  i Gyldendal Norsk Forlag
  Arne Berggren i NRK Forfatter

Norske forfattere av ungdomsbøker
Norske barnebokforfattere
Norske romanforfattere
Norske dramatikere
Norske låtskrivere
Norske trommeslagere
Alumni fra Ullern videregående skole